Roger Lemerre

Roger Lemerre (født 18. juni 1941 i Bricquebec, Frankrike) er en tidligere fransk fotballspiller og nåværende trener. Han har tidligere vært trener for det franske landslag, som han førte til gull under EM i fotball 2000 i Nederland og Belgia.

Spillerkarriere 
Lemerres karriere som spiller strakk seg fra 1961 til 1975. Han spilte for CS Sedan, FC Nantes, AS Nancy og RC Lens. Han spilte mellom 1968 og 1971 seks kamper for Frankrikes landslag.

Trenerkarriere 
Lemerre har siden han i 1975 la opp som fotballspiller vært trener for en rekke klubber, samt for flere ulike landslag. Av klubber er de mest nevneverdige RC Lens og RC Strasbourg. Han var i 1998 assistenttrener for Aimé Jacquet, da Frankrike vant gull i VM på hjemmebane. Etter at Jacquet trakk seg tilbake etter triumfen ble Lemerre hovedtrener noe han var i fire år.

Landtrener i Frankrike 
Lemerre fikk en god start på jobben som fransk landslagstrener, da han gjorde laget til europamestere i 2000. Laget vant tittelen etter en nervepirrende finale mot Italia, hvor seiersmålet var et såkalt golden goal, scoret av spissen David Trezéguet. Året etter vant laget også Confederations Cup, og Frankrike hadde dermed alle de tre store internasjonale titlene samtidig.

I VM i fotball 2002 floppet franskmennene. Laget røyk ut allerede etter innledende runde, og uten å ha scoret et eneste mål. Blant annet tapte de 2-0 til Danmark, og den skuffende innsatsen i Sør-Korea kostet Lemerre jobben. Han ble erstattet av Jacques Santini.

Landtrener i Tunisia 
Etter sparkingen i Frankrike ble Lemerre trener for Tunisias landslag, hvor han ble i seks år. Han førte blant annet laget til en seier ved Afrikamesterskapet i fotball i 2004, samt til deltagelse i VM 2006 i Tyskland. I 2008 ble han sparket fra jobben, og ble kort tid etter presentert som ny trener i nabolandet Marokko.

Referanser

Eksterne lenker 

Franske fotballspillere
Franske fotballtrenere
Trenere i Fotball-EM 2000
Trenere i Fotball-VM 2002
Trenere i Fotball-VM 2006
Fotballspillere for RC Lens
Fotballspillere for AS Nancy
Fotballspillere for FC Nantes Atlantique
Fotballspillere for CS Sedan Ardennes
Fotballtrenere for Red Star FC
Fotballtrenere for RC Lens
Fotballtrenere for Paris FC
Fotballtrenere for RC Strasbourg
Fotballtrenere for Espérance Sportive de Tunis
Fotballtrenere for Étoile Sportive du Sahel
Fotballtrenere for MKE Ankaragücü
Fotballtrenere for CS Constantine
Fotballtrenere for CS Sedan Ardennes
Trenere for Frankrikes herrelandslag i fotball
Trenere for Tunisias herrelandslag i fotball
Trenere for Marokkos herrelandslag i fotball
Æreslegionen
Personer fra departementet Manche